บทความนี้เกี่ยวกับกิลามุบารักในเมืองปฏิอาลา สำหรับสถานที่ขื่อเดียวกันในเมืองภตินทา ดูที่ กิลามุบารัก

**กิลามุบารัก** (อักษรโรมัน: Qila Mubarak) เป็นป้อมปราการ สร้างด้วยสถาปัตยกรรมซิกข์ ตั้งอยู่ในปฏิอาลา รัฐปัญจาบ ประเทศอินเดีย

กิลามุบารักสร้างขึ้นแรกเริ่มเป็นป้อมปราการดินเหนียว (Mud fortress) โดยผู้นำสิธูชัต บาบา อะลา สิงห์ ผู้สถาปนาจักรวรรดิปฏิอาลา และสร้างป้อมปราการนี้ขึ้นในปี 1763 ต่อมาได้มีการก่อสร้างป้อมปราการขึ้นใหม่โดยใช้อิฐดินเผา ว่ากันว่าป้อมปราการที่สร้างขึ้นในปี 1763 เป็นการสร้างต่อขยายบนรากฐานเดิมของป้อมปราการจากจักรวรรดิโมกุลที่สร้างขึ้นโดยผู้ครองแคว้นปฏิอาลา ฮุสเซน ข่าน (Hussain Khan) ส่วนภายในของกิลามุบารักที่ชื่อ *กิลาอันดรูน* (*Qila Androon*) สร้างขึ้นโดยมหาราชา อาเมร์ สิงห์ ห้องดังกล่าวประกอบด้วยโถง 13 ห้องซึ่งเขียนเล่าเรื่องราวจากปรัมปราวิทยาฮินดูด้วยศิลปกรรมแบบปฏิอาลา

กิลามุบารักใช้งานเป็นที่พำนักของราชวงศ์ปฏิอาลา ตั้งอยู่บนพื้นที่ขนาด 10-เอเคอร์ (40,000-ตารางเมตร) ในใจกลางเมือง ภายในประกอบด้วย *รันบาส* (*Ran Baas*; เกสต์เฮาส์) และ *โถงดาร์บาร์* หรือ *ดีวันคานา* (*Darbar Hall*; Divan Khana) และห้อง *กีลาอานดรูน* (Qila Androon) ซึ่งประดับด้วยจิตรกรรมฝาผนังแบบปฏิอาลา ภายในของกิลามุบารักยังมีระบบท่อขับถ่ายของเสียอยู่ใต้ดิน โถงดาร์บาร์ในปัจจุบันเปิดเป็นพิพิธภัณฑ์เครื่องยุทธ์และโคมระย้า (Museum of Armoury & Chandelier) ภายในจัดแสดงปืนใหญ่, ดาบ, โล่กับคฑา และสมบัติสำคัญ เช่น มีดสั้นของคุรุโควินทสิงห์ และดาบของนาดีร์ ชาห์

กิลามุบารักมีอายุมากกว่า 300 ปี และเคยถูกบรรยายว่าอยู่ในสภาพที่ทรุดโทรม และมีความเสียหายอย่างหนัก และยังได้รับการขึ้นชื่อโดยกองทุนอนุสรณ์โลกให้เป็นหนึ่งใน 100 "อนุสรณ์เสี่ยงอันตราย" ที่สุดของโลกในรายงานปี 2004 ท้ายที่สุดจึงมีโครงการการบูรณะกิลามุบารักภายใต้กองทุน อินตัช ซึ่งสนับสนุนโดยรัฐบาลรัฐและรัฐบาลกลางอินเดีย และได้รับการดูแลโดยกรมสำรวจโบราณคดีอินเดีย และมีเงินทุนสนับสนุนจากกองทุนอนุสรณ์โลก

อ้างอิง
-------

1. ↑  4 heritage sites find saviour in Monument Fund
2. ↑  "The Patiala City". คลังข้อมูลเก่าเก็บจากแหล่งเดิมเมื่อ 18 January 2010. สืบค้นเมื่อ 25 March 2010.
3. ↑  The Sunday Tribune - Spectrum - Lead Article
4. ↑  Mighty edifice : Simply Punjabi - India Today
5. ↑  "Welcome to Official Web site of Punjab, India". คลังข้อมูลเก่าเก็บจากแหล่งเดิมเมื่อ 28 July 2010. สืบค้นเมื่อ 25 March 2010.
6. ↑  "Welcome to Official Web site of Punjab, India". คลังข้อมูลเก่าเก็บจากแหล่งเดิมเมื่อ 2 August 2009. สืบค้นเมื่อ 25 March 2010.
7. ↑  "Welcome to Official Web site of Punjab, India". คลังข้อมูลเก่าเก็บจากแหล่งเดิมเมื่อ 10 April 2010. สืบค้นเมื่อ 25 March 2010.
8. 1 2  The Tribune, Chandigarh, India - Nation
9. ↑  India Today
10. ↑  "World Monuments Fund". คลังข้อมูลเก่าเก็บจากแหล่งเดิมเมื่อ 11 April 2010. สืบค้นเมื่อ 25 March 2010.
11. ↑  The Tribune, Chandigarh, India - Punjab
12. ↑  The Tribune, Chandigarh, India - Punjab
13. ↑  Madra, Amandeep (27 March 2006). "Patiala fort to regain regal bearing". UK Punjab Heritage Association. สืบค้นเมื่อ 20 March 2018.
14. ↑  "Patiala's Qila Mubarak rises to former glory with Panorama Punjab festival". *Architectural Design | Interior Design | Home Decoration Magazine | AD India* (ภาษาอังกฤษแบบอเมริกัน). 2018-01-11. สืบค้นเมื่อ 2018-12-30.
15. ↑  Sirhindi, Manish (2017-04-30). "The dust settles at Qila Mubarak - Times of India". *The Times of India*. สืบค้นเมื่อ 2018-12-30.

แม่แบบ:Coord missing